
Здравейте!  

Съкредитор съм на приятелка за взет паричен заем на стойност 3500 лв от Профи кредит през 2017 г. Съответно погасявам нейния кредит,защото тя не си внася задължението. Какви са моите права след като погася изцяло този кредит? Как мога да си възстановя дадените суми? Сумата е към 7000 лв., а са останали още за внасяне към 1000 лв. Благодаря предварително!


 

Съкредитор съм на приятелка
===========================

 

Здравейте, Лили Стаменкова, 


вероятно имате предвид че сте поръчител на въпросната приятелка. Съгласно чл. 143 от Закона за задълженията и договорите “поръчителят, който е изпълнил задължението, може да иска от длъжника главницата, лихвите и разноските, които е направил, след като го е уведомил за предявения срещу него иск. Той има право и на законни лихви върху заплатените суми от деня на плащането.”  

Касае се за съдебно производство, като можете да се свържете с мен за допълнителна информация и съдействие.


Поздрави,  

адв. Николина Митова  

0898 303092


